Diari Oficial de la Generalitat Valenciana


Sumari del DOGV 1926, del 17-12-1992 (1992/826663)

RESOLUCIÓ de 30 de novembre de 1992, de la Conselleria de Treball i Afers Socials, pe la qual classifica la fundació Felipe Terol, de Montesa, i n'ordena la inscripció.
------------------------------------------------------------------------------------------------------------------------------------------------------------------------

### Dades del document

Número de DOGV
:   1926

Data del DOGV
:   17-12-1992

Secció del DOGV
:   ALTRES DISPOSICIONS

Número del document
:   1992/826663


Data del document
:   30-11-1992

Organisme emissor
:   Conselleria de Treball i Afers Socials

Tipus de document
:   Resolució

RESOLUCIO de 30 de novembre de 1992, de la Conselleria de Treball i Afers Socials, per la qual classifica la fundació Felipe Terol, de Montesa, i n'ordena la inscripció.  
Vist l'expedient de classificació de la fundació Felipe Terol, instituïda a Montesa (València).  
Vist que el Sr. Felipe Terol i Terol, amb testament atorgat el dia 4 d'octubre de 1935, davant el notari del col·legi de València, districte de Xàtiva, el Sr. José Belda Juan, va disposar la constitució de la fundació Felipe Terol.  
Vist que la referida fundació ha sol·licitat la classificació, acompanyant a la petició còpia simple de la manifestació de béns de l'herència del Sr. Felipe Terol, certificació del Registre de la Propietat d'Enguera de tots els béns inscrits al seu nom i acta d'acceptació de càrrecs dels actuals patrons, on consten els fins, la dotació patrimonial i la composició del patronat.  
Vist que els fins de la fundació són benèfico- assistencials i culturals, ja que en les clàusules tercera i quarta del testament es defineix com a l?objecte d'aquesta l?establiment i la fundació a Montesa d'un hospital- escola per a socors, millora i atenció dels malalts pobres de l?esmentat poble i ensenyament de xiquets pobres, o si s'escau, si no es fundava l?hospital o aquest deixàs de funcionar, altres objectes de beneficència i instrucció, tals com almoines als pobres, dots per a pobres, beques per a estudiants, subvenció o fundació d'escoles o qualssevol altres que s'estimen més convenients en benefici de Montesa.  
Vist que el capital de la fundació està integrat per tots els béns i drets que formen el cabal relicte de l'herència del Sr. Felipe Terol i que en el moment fundacional ascendia a la quantitat de 66.000 pessetes.  
Vist que sotmés l?expedient al tràmit d'audiència i havent estat publicats edictes en els periòdics Levante i Las Provincias, de València, en el Diari Oficial de la Generalitat Valenciana numero 1.871, de data 28 de setembre de 1992, i en el tauler d'anuncis de l'Ajuntament de Montesa, no s'hi ha presentat cap al·legació.  
Atés que la Secretaria General de la Conselleria de Treball i Afers Socials és competent per a la tramitació de l?expedient interessat, ja que exerceix el Protectorat de Fundacions i això segons el Reial Decret 303/85, de 23 de gener, de la Presidència del Govern, amb el qual es transfereixen les competències en matèria de fundacions benèfico- assistencials i laborals a la Comunitat Valenciana i la disposició addicional cinquena del Decret 18/92, de 3 de febrer, del Govern valencià, amb el qual s'aprova el Reglament Orgànic i Funcional de la Conselleria de Treball i Afers Socials.  
Atés que en virtut de l'article 7.1 de la Instrucció de Beneficència de 14 de març de 1899, es confereix al protectorat la facultat per procedir a la classificació dels establiments de beneficència.  
Atés que l'expedient ha estat promogut per part legitimada, que s'hi han aportat els documents exigits i que han estat seguits els tràmits establerts, tot això d'acord amb els articles 54 a 57 de la Instrucció de Beneficència.  
Atés que la fundació reuneix les característiques exigides per l'article 58 de l'esmentada instrucció per a la classificació com a benèfico- particular de caràcter assistencial i també els exigits per l'article 1 del Decret 2930/72, de 21 de juliol, com a cultural privada.  
Vist l'informe emés per la Conselleria de Cultura, Educació i Ciència en data 24 de novembre de 1992.  
Vistos els preceptes citats i els altres de general i pertinent aplicació, resolc:  
Primer  
Classificar la fundació Felipe Terol, instituïda a Montesa, de la qual és fundador el mateix Sr. Felipe Terol, com a benèfico- particular de caràcter mixt.  
Segon  
Ordenar-ne la inscripció en el Registre de Fundacions Benéfico- assistencials de la Conselleria de Treball i Afers Socials.  
Tercer  
Que s'inscriguen a nom de la fundació tots els béns immobles que integren la dotació patrimonial.  
Quart  
Traslladar aquesta resolució a la Conselleria de Cultura, Educació i Ciència perquè tinga els efectes oportuns.  
Que es notifique aquesta resolució, que no exhaureix la via administrativa, amb l'advertiment que en la seua contra es podrà interposar recurs d'alçada davant el Conseller de Treball i Afers Socials, en el termini de quinze dies, comptadors a partir de l?endemà de la notificació d'aquesta resolució.  
València, 30 de novembre de 1992.- El Secretari General de la Conselleria de Treball i Afers Socials: Daniel Pastor Javaloyes.